ΚΑΝΟΝΙΣΜΟΣ (ΕΟΚ) αριθ. 3734/90 ΤΟΥ ΣΥΜΒΟΥΛΙΟΥ της 14ης Δεκεμβρίου 1990 για το άνοιγμα δασμολογικών ποσοστώσεων για την εισαγωγή στο τμήμα της Ισπανίας που περιέχεται στο τελωνειακό έδαφος της Κοινότητας ορισμένων προϊόντων αλιείας καταγωγής Καναρίων Νήσων ή Θέουτας και Μελίλιας (1991)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 3 του πρωτοκόλλου αριθ. 2 που προσαρτάται στην πράξη αυτή,

την πρόταση της Επιτροπής,

Εκτιμώντας:

ότι, βάσει του άρθρου 3 του πρωτοκόλλου αριθ. 2, τα προϊόντα που αναφέρονται στο παράρτημα, καταγωγής Καναρίων Νήσων ή Θέουτας και Μελίλιας, απολαύουν, κατά την εισαγωγή τους στο τμήμα της Ισπανίας που περιλαμβάνεται στο τελωνειακό έδαφος της Κοινότητας, δασμολογικής ατέλειας στα όρια ετήσιων δασμολογικών ποσοστώσεων 7 ότι αυτή η δασμολογική προτίμηση ισχύει μόνο για τα προϊόντα των οποίων οι εισαγωγές πραγματοποιήθηκαν κατά τη διάρκεια των ετών 1982, 1983 και 1984 7 ότι το ύψος των ποσοστώσεων που υπολογίζεται βάσει του προαναφερθέντος άρθρου 3 ανέρχεται σε:

- 17 596 τόνους για ορισμένα προϊόντα των κωδικών ΣΟ ex 0301, ex 0302, ex 0303 και ex 0304,

- 596 τόνους, για ορισμένα προϊόντα του κωδικού ΣΟ ex 0305,

- 21 387 τόνους, για ορισμένα προϊόντα των κωδικών ΣΟ ex 0306 και ex 0307,

- 10 007 τόνους για τα προϊόντα των κωδικών ΣΟ 1604 11 00 έως 1604 30 90,

- 27 483 τόνους για τα προϊόντα του κωδικού ΣΟ 2301 20 00 7

ότι δεν υπάρχουν εισαγωγές όσον αφορά τα άλλα προϊόντα 7

ότι, σύμφωνα με την πράξη προσχώρησης, τα προϊόντα που εισάγονται στο τμήμα της Ισπανίας που περιλαμβάνεται στο τελωνειακό έδαφος της Κοινότητας δεν μπορούν να θεωρηθούν ως ευρισκόμενα σε ελεύθερη κυκλοφορία, κατά την έννοια του άρθρου 10 της συνθήκης, όταν επαναποστέλλονται σε ένα άλλο κράτος μέλος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιανουαρίου μέχρι τις 31 Δεκεμβρίου 1991, οι δασμοί που εφαρμόζονται κατά την εισαγωγή των προϊόντων

που περιγράφονται στο παράρτημα, καταγωγής Καναρίων Νήσων ή Θέουτας και Μελίλιας, στο τμήμα της Ισπανίας που περιλαμβάνεται στο τελωνειακό έδαφος της Κοινότητας, αναστέλλονται στο ύψος και μέσα στα όρια δασμολογικών ποσοστώσεων που αναφέρονται για καθένα από αυτά.

2. Τα προϊόντα που εισάγονται στο τμήμα της Ισπανίας που περιλαμβάνεται στο τελωνειακό έδαφος της Κοινότητας υπό το καθεστώς των δασμολογικών ποσοστώσεων δεν μπορούν να θεωρηθούν ως ευρισκόμενα σε ελεύθερη κυκλοφορία, κατά την έννοια του άρθρου 10 της συνθήκης, όταν επαναποστέλλονται σε ένα άλλο κράτος μέλος.

3. Τα προϊόντα που αναφέρονται στο παρόν άρθρο, μπορούν να απολαύουν των δασμολογικών ποσοστώσεων μόνον εάν, τη στιγμή που προσκομίζονται στις αρχές που είναι επιφορτισμένες με τις διατυπώσεις για εισαγωγές στο τμήμα της Ισπανίας που περιλαμβάνεται στο τελωνειακό έδαφος της Κοινότητας και ανεξάρτητα από τη μορφή τους, προσκομίζονται σε συσκευασίες στις οποίες είναι ευκρινείς και ευανάγνωστες οι ακόλουθες ενδείξεις:

- η μνεία «Καταγωγή: Κανάριοι Νήσοι» ή «Καταγωγή: Θέουτα και Μελίλια» ή η μετάφρασή της σε άλλη επίσημη γλώσσα της Κοινότητας, τυπωμένη με λατινικούς χαρακτήρες ύψους 20 χιλιοστών το λιγότερο,

- το καθαρό βάρος σε χιλιόγραμμα του ψαριού που περιέχεται στις συσκευασίες.

Επιπλέον, σχετικά με τα προσυσκευασμένα είδη διατροφής που εμπίπτουν στον κωδικό ΣΟ 1604, σε κάθε άμεση συσκευασία πρέπει να αναγράφεται, κατά τρόπο ευκρινή, ευανάγνωστο και ανεξίτηλο, η μνεία «Παρασκευασμένο στις Καναρίους Νήσους» ή η μνεία «Παρασκευασμένο στη Θέουτα και Μελίλια» ή η μετάφρασή της σε άλλη επίσημη γλώσσα της Κοινότητας.

Πάντως, η αναγνώριση των αλεύρων, σκονών και συσσωματωμάτων με μορφή σβόλων από ψάρια ή καρκινοειδή (μαλακόστρακα), μαλάκια που υπάγονται στον κωδικό ex ΣΟ 2301 20 00, καταγωγής Καναρίων Νήσων, γίνεται με βάση τα έγγραφα που προσκομίζει ο εισαγωγέας στις προαναφερόμενες αρχές.

Η παρούσα παράγραφος εφαρμόζεται με την επιφύλαξη των ειδικών κανόνων που προβλέπονται στον κανονισμό (ΕΟΚ) αριθ. 103/76 του Συμβουλίου της 19ης Ιανουαρίου 1976 για τον καθορισμό κοινών κανόνων εμπορίας ορισμένων ιχθύων νωπών ή διατηρημένων σε απλή ψύξη (1), όπως τροποποιήθηκε τελευταία από τον κανονισμό (ΕΟΚ) αριθ. 33/89 (2), καθώς και στον κανονισμό (ΕΟΚ) αριθ. 104/76 του Συμβουλίου της 19ης Ιανουαρίου 1976 περί καθορισμού κοινών προδιαγραφών εμπορίας γκρίζων γαρίδων (Crangon crangon), καβουριών (Cancer pagurus) και καραβίδων (Nephrops norvegicus) (3), όπως τροποποιήθηκε τελευταία από τον κανονισμό (ΕΟΚ) αριθ. 4213/88 (4).

Άρθρο 2

1. Το οικείο κράτος μέλος εγγυάται την ελεύθερη πρόσβαση των εισαγωγέων των εν λόγω προϊόντων στις δασμολογικές ποσοστώσεις που αναφέρονται στο άρθρο 1.

2. Το οικείο κράτος μέλος προβαίνει σε καταλογισμό των εισαγωγών των εν λόγω προϊόντων στις δασμολογικές ποσοστώσεις στο ρυθμό με τον οποίο τα προϊόντα αυτά προσκομίζονται στο τελωνείο βάσει των διασαφήσεων θέσης σε ελεύθερη κυκλοφορία.

3. Ο βαθμός εξάντλησης των δασμολογικών ποσοστώσεων διαπιστώνεται βάσει των εισαγωγών που καταλογίστηκαν σε αυτές σύμφωνα με τους όρους της παραγράφου 2.

Άρθρο 3

Το οικείο κράτος μέλος πληροφορεί την Επιτροπή, μετά από αίτησή της, για τις εισαγωγές που καταλόγισε πράγματι στις δασμολογικές ποσοστώσεις.

Άρθρο 4

Ο παρών κανονισμός αρχίζει να ισχύει την 1η Ιανουαρίου 1991.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Δεκεμβρίου 1990.

Για το Συμβούλιο

Ο Πρόεδρος

O. MAMMΜ

(1) ΕΕ αριθ. L 20 της 28. 1. 1976, σ. 29.

(2) ΕΕ αριθ. L 5 της 7. 1. 1985, σ. 18.

(2) ΕΕ αριθ. L 20 της 28. 1. 1976, σ. 35.

(2) ΕΕ αριθ. L 370 της 31. 12. 1988, σ. 33.

ΠΑΡΑΡΤΗΜΑ

>ΘΕΣΗ ΠΗΝΑΚΑ>